בדרך הוא נתקל בהקטור, אחד המתים שמנסה לעבור לעולם החיים למרות שאין לו תמונה. הקטור מנסה לעזור למיגל למצוא את סב סבו, ובתמורה מיגל יחזור לעולם החיים וישים את תמונתו בחדר, כדי שהקטור יוכל לבקר את בתו. השניים עוברים הרפתקאות שונות. הקטור מגלה למיגל כי זמנו קצוב, ואם הוא לא יעבור לעולם החיים בקרוב, הוא ישכח ויעלם. מיגל מגלה כי הקטור הוא מוזיקאי כישרוני והשניים נותנים הופעה מוצלחת בתחרות הכישרונות הגדולה של עולם המתים.
כאשר הקטור מגלה כי מיגל סירב לקבל את ברכתה של סב סבתו הוא מתרגז. מיגל בורח ממנו, ומגיע לארנסטו דה לקרוז. השניים מתרגשים ושמחים באיחוד המשפחתי. מיגל מבין את הצורך שהוביל את ארנסטו לעזוב את ביתו ומשפחתו כדי להגשים את חלומו. ההרמוניה מגיעה לקיצה כאשר מסתבר כי ארנסטו אינו סב סבו של מיגל. ארנסטו היה שותפו של הקטור. הקטור הוא סב סבו של מיגל, והוא זה שכתב את כל השירים היפים של ארנסטו. הקטור התחרט על כך שעזב את ביתו ועמד לחזור אליו, כאשר ארנסטו הרעיל אותו. אחרי שהקטור מת, ארנסטו לקח את כל הקרדיט על השירים של הקטור, הפך למפורסם, ואילו הקטור נשכח. ארנסטו אינו מוכן להסתכן בכך שמיגל יחזור לעולם החיים ויספר להם את האמת, וכולא את השניים.
משפחתו של מיגל מצילה את השניים. סב סבתו, מגלה לראשונה כי הקטור עמד לחזור אליה כאשר הורעל והיא סולחת לו. המשפחה נאבקת בארנסטו ובשומריו, ומנצלים את מצלמות הטלוויזיה כדי להוכיח לעולם המתים כי ארנסטו גנב את השירים של הקטור. הם מצליחים במאבק בעזרת אלבריחה של אימלדה, אבל מאבדים את תמונתו של הקטור. בלעדיה הוא לא יוכל לעבור לעולם החיים ויישכח לנצח.
מיגל שבור הלב מקבל את ברכתם של בני משפחתו חוזר לעולם החיים ומוצא את קוקו, סבתא רבתא שלו. הוא מנגן לה את השיר שהקטור כתב רק עבורה, והיה מנגן לה כל לילה לפני שעזב. קוקו מגיבה למנגינה, ומראה להם את היומן ששמרה, שמכיל את המכתבים שכתב לה. המכתבים מוכיחים שהקטור אכן כתב את כל השירים שארנסטו גנב. בין המכתבים הם מוצאים את תמונתו של הקטור ושמים אותה בחדר.
שנה לאחר מכן, הקטור וכל שאר המשפחה של מיגל מגיעים לעולם החיים לרגל יום המתים, בניהם קוקו, אשר הספיקה ללכת לעולמה.
פיתוח והפקה.
ב-1 במאי 2013 הגישה דיסני בקשה למשרד הפטנטים והסימנים המסחריים האמריקאי במטרה לרשום את השם "יום המתים" כסימן רשום כמהלך מקדים לקראת פיתוח סרט עתידי של פיקסאר שיעסוק בחג. מהלך זה עורר גל של מחאה ברחבי העולם ובעיקר במקסיקו ובאמריקה הלטינית שם מצוין החג. בין השאר פרסם לאלו אלקרז, צייר קריקטורות מקסיקני-אמריקני, קריקטורה בשם Muerto Mouse (עכבר המוות) המתארת שלד ענק של עכבר בדמותו של מיקי מאוס מפלצתי המאיים לרשום את תרבויות העולם כסימנים רשומים. לאור הלחץ הציבורי שהופעל עליה, קריאות ברחבי רשת האינטרנט ועצומה מקוונת, החליטה דיסני למשוך את הבקשה.
מספר ימים לאחר ההכרזה על הסרט הודיע לאלו אלקרז בחשבון הטוויטר שלו כי הוא חלק מהצוות שיוצר את הסרט קוקו. במקביל פרסמה פיקסאר הודעה לפיה אלקרז ישמש כיועץ להפקת הסרט. מהלך זה מזכיר מקרים דומים בהם שכרה דיסני יועצים המשויכים לקבוצה האתנית בה עוסקים סרטים, כמו אופרה וינפרי בסרט הנסיכה והצפרדע וטאיקה וייטיטי עבור הסרט מואנה.
צוות ההפקה של פיקסאר ביקר במקסיקו מספר פעמים במטרה להגדיר טוב יותר את הדמויות והעלילה. הבמאי לי אנקריץ' סיפר
ב-13 באפריל 2016 הודיעו דיסני ופיקסאר כי החלו לעבוד על האנימציה לסרט.
ב-10 בנובמבר 2016 העלתה להקה בשם Banda Tierra Mojada סטטוס לפייסבוק בו סיפרה כי חבריה מקליטים את המוזיקה והשירים לסרט. על אחד מדפי התווים התנוסס שמו של מייקל ג'אקינו כמלחין.
בדצמבר 2016 נמסר כי תסריטאי הסרט, אדריאן מולינה, מונה גם לתפקיד במאי משנה לצידו של אנקריץ'.
ב-13 ביוני 2017 פורסם בערוץ היוטיוב של דיסני טריילר ראשון לסרט קצר בשם "ההרפתקה של אולף" (בכיכוב הדמויות מהסרט "לשבור את הקרח"), שיוקרן לפני "קוקו". מספר ימים לאחר יציאת הסרט, הופסקה הקרנת הסרט הקצר בעקבות תלונות רבות של צופים.
בעקבות יציאת הסרט, יצאה תביעה של משפחה ממקסיקו שאירחה את הצוות של דיסני שיצא לטיול שם על מנת לאסוף מקורות והשראה, בעקבות הגילוי של בני המשפחה שהצוות של דיסני העתיק את המראה של הסבתא של המשפחה באופן מדויק על מנת ליצור את הדמות קוקו. המשפחה לא ידעה על כך וצוות דיסני לא ביקשו רשות בנוסף לעובדה שהסבתא לא רשומה בקרדיטים של הסרט ולא אוזכרה כלל בו, בקרדיטים או בכל סרטוני 'מאחורי הקלעים' שהוצגו.
ברשת האינטרנט יצאה קריאה נגד דיסני על פעולה זו ותמיכה במשפחה ודרישה שהאמת תצא לאור.
פסקול הסרט.
הפסקול של הסרט יצא לאור ב-10 בנובמבר 2017. את שירי הסרט כתבו והלחינו ג'רמיין פראנסקו, אדריאן מולינה רוברט לופז וקריסטן אנדרסון-לופז. מייקל ג'אקינו הלחין את הפסקול של הסרט. במקביל יצאה גרסת דלוקס ובה שני דיסקים.
השיר "Remember Me" נכתב על ידי רוברט לופז וקריסטן אנדרסון-לופז וזכה בטקס פרסי אוסקר ה-90 בפרס אוסקר לשיר המקורי הטוב ביותר.
קישורים חיצוניים.
ביקורות
עורבני מצויץ-כיפה
עורבני מצויץ-כיפה (שם מדעי: "Cyanocorax chrysop") הוא מין ממשפחת העורביים. הוא חי אך ורק ביערות באמריקה הדרומית במדינות: ברזיל הדרום-מערבית, בוליביה, פרגוואי, אורוגוואי, צפון-מזרח ארגנטינה וכן באזור הדרומי של אגן האמזונאס ובביצות הפנטנל. תפוצתו משתרעת מהיערות עד החוף והוא נמצא גם מעל יובלי האמזונאס.
העורבני הוא עוף בינוני בגודלו ומגיע לאורך 36 ס"מ. נוצות כחולות ושחורות מעטרות את גופו ועל ראשו כיפה מצוייצת גדולה. עיניו צהובות ומעוטרות בקווים כחולים. העורף לבן וקצה הזנב והבטן בצבע קרם.
העורבני מחפש את מזונו בין העלים והענפים ביער. מזונו מורכב מחרקים, מתולעים, מחולייתנים קטנים, מביצים ומגוזלים של עופות אחרים וגם מפירות ומזרעים. הוא חי בקבוצות קטנות ביער ומתחבא בסבך הצמחייה כשיש סכנה.
תת-מינים של העורבני הם:
יוקר המחיה בישראל
חבייר קלמנטה
חבייר קלמנטה לאסרו (בספרדית: Javier Clemente Lázaro; נולד ב-12 במרץ 1950 בברקלדו) הוא כדורגלן עבר ספרדי ששיחק בעמדת הקשר, וכיום מאמן כדורגל.
קלמנטה, שזכה לכינוי "הבלונדיני מברקלדו" (בספרדית: "El Rubio de Barkaldo"), שיחק באתלטיק בילבאו אך נאלץ לפרוש בגיל צעיר עקב פציעה. הוא עבר לקריירת אימון ענפה שכללה בין היתר את נבחרות , ו, וכן קבוצות מהליגות הבכירות בספרד ובצרפת.
שיאיו כמאמן היו הזכיות בשתי אליפויות ספרד רצופות עם אתלטיק בילבאו, ואימון נבחרת ספרד בשני טורנירי מונדיאל ובאליפות אירופה.
קריירת משחק.
קלמנטה החל את דרכו בקבוצה מקומית בעיר הולדתו ברקלדו, עד שהצטרף ב-1966, כשהיה בן 16, לקבוצת הנוער של אתלטיק בילבאו. הוא החל לשחק במדי הקבוצה הבוגרת בעונת , והיה שותף לזכייתה בגביע הספרדי באותה עונה. הוא פתח בהרכב הקבוצה למשחק הגמר, שהסתיים בניצחון 0–1 על אלצ'ה. עונה אחר כך, ב-23 בנובמבר 1969, במסגרת משחק חוץ מול סבאדל, נפצע קלמנטה באופן קשה ברגלו, ונעדר ארבעה חודשים רצופים מהמגרשים. הוא חזר לפני תום העונה למספר מצומצם של הופעות וסייע לקבוצתו לסיים במקום השני בטבלה, מרחק נקודה בלבד מהאלופה אתלטיקו מדריד. אמנם, הוא לא הצליח לשוב לכושר משחק מלא. עונה אחר כך הוא רשם 12 הופעות ליגה בלבד, ונאלץ לעבור ארבעה ניתוחים שלא צלחו במלואים. הוא ניסה לחזור לכושר משחק בקבוצת המילואים במהלך עונת , אך לאחר שבע הופעות בלבד פרש מכדורגל, כשהוא רק בן 24. קריירת המשחק של קלמנטה הסתיימה עם 54 הופעות ליגה, מתוכן 47 בליגה הבכירה, בהן כבש שבעה שערים.
קריירת אימון.
השלבים המוקדמים.
מיד לאחר פרישתו ממשחק, פנה קלמנטה לקריירת אימון, על אף שהיה בן 25 בלבד. הוא החל לאמן בקבוצת ארנס גצ'ו באזור הולדתו, והעפיל עם הקבוצה מהליגות המחוזיות לליגה הרביעית בעונת הבכורה שלו על הקווים. עונה אחר כך הוביל את קבוצת בסקוניה לעלייה לליגה השלישית, אך לא הצליח לשרוד עימה בליגה עונה אחר כך.
בעונת חזר לקבוצת נעוריו, אתלטיק בילבאו, כמאמן קבוצת המילואים. הוא הוביל אותה לעונה מרשימה בליגה השלישית, שם סיימה הקבוצה במקום השלישי, כשמקדימות אותה רק הקבוצות הבכירות בליגה, עבורן היה זה ביקור נדיר בליגה השלישית, דפורטיבו לה קורוניה וסלטה ויגו.
קדנציה ראשונה בבילבאו ובאספניול.